שיחה:עידו בן-ארצי

message: לפי תקדימי עבר מלפני כמה חודשים (שיחה:יאיר פרחוב ואחרים) הערך הזה שעוסק באמן שחמט בינלאומי לא עומד בקריטריונים שלנו. גילגמש • שיחה 20:55, 14 בנובמבר 2021 (IST)
replies: text: מסכים עם Gilgamesh.  BAswim - שיחה 22:52, 14 בנובמבר 2021 (IST)
replies: text: :אין חשיבות דוד55 - שיחה 06:10, 15 בנובמבר 2021 (IST)
replies: text: ::בניגוד לדבריו של גילגמש אין פה רלוונטיות לתקדים, כל מקרה לגופו. נשוא ערך זה, למשל, היה אלוף הארץ לנוער עד גיל 18 (וסגן עד גיל 20) ומאמן שחמט, מאפיינים שלא היו אצל אחרים שנדונו כאן. הוא גם צבר הישגים מעבר ליאיר פרחוב (והערך שלו אף רחב יותר). ישנה קטגוריה :קטגוריה:אמנים בינלאומיים, ויש לה חשיבות (אחרת לא הייתה נותרת במרחב הקטגוריות). אם רוצים לשנות, זה עניין של מדיניות למזנון או לפרלמנט. מתייג את בעלי הידע בשחמט (שהיה ראוי לתייגם גם בדיונים חשיבות לגבי ערכים אחרים של אמנים בינלאומיים שהתקיימו): () כדי שיחוו את דעתם. נעם דובב - שיחה 14:18, 15 בנובמבר 2021 (IST)
replies: text: :::קראתי את הערך והתרשמתי שיש רשימת הישגים רצופה, לכן אני נוטה לראות חשיבות, גבולי, אבל מהצד הנכון של הגבול. בברכה. ליש - שיחה 14:27, 15 בנובמבר 2021 (IST)
replies: text: ::::אריה ענבר, איזו רשימת הישגים? גילגמש • שיחה 14:57, 15 בנובמבר 2021 (IST)
* 2007 - זכה בסגנות אליפות ישראל עד גיל 13, שנערכה באשדוד, לאחר שצבר 6 נקודות מ-7 אפשריות.
* 2009 - זכה באליפות ישראל עד גיל 15, שנערכה באשדוד, לאחר שצבר 5 נקודות מ-7 אפשריות.
* 2012 - זכה באליפות ישראל עד גיל 18, שנערכה בתל אביב.
* 2014 - זכה בסגנות אליפות ישראל עד גיל 20, שנערכה בכפר סבא.
replies: text: :::::בברכה. ליש - שיחה 16:29, 15 בנובמבר 2021 (IST)

text: :להשקפתי הערך ראוי. מי שזכה בשני גילאים באליפות הארץ , במיוחד עד גיל 18, ראוי לערך. כבר בתקופה שהייתי חבר מערכת בעיתון השחמט הישראלי (ז"ל) הייתי ער להשגיו. --‏Yoavd‏ • שיחה 21:17, 15 בנובמבר 2021 (IST)
replies: text: ::מצטרף לדברי יואב. הכרתי היטב את בן ארצי כשחקן ואף הייתי מיודד עמו לפני שנים רבות. כבר אז הוא פילס את דרכו לפסגה. השתכנעתי בחשיבותו כשחקן, על אף שהוא לא עובר את רף החשיבות הרשמי; לגבי חשיבותו כמאמנם של אלופים צעירים - ניכר שזה מעל לרף גם כן. קוונטום דוץ - שיחה 23:20, 15 בנובמבר 2021 (IST)
replies: text: :::סבור שיש לערך חשיבות לאור השגיו ועובדת היותו אמן שחמט בינלאומי. Asaf M - שיחה 19:44, 16 בנובמבר 2021 (IST)

text: הקהילה כבר החליטה  (ולא מזמן) שעצם תואר אמן בינלאומי לא מצדיק ערך אנציקלופדי. נכתבו כאן הנתונים הנוספים שהיה אלוף ישראל לנוער. האם בתחומים אחרים היות מישהו אלוף ישראל לנוער מצדיק ערך אנציקלופדי? לזכרוני יש מספיק הסכמות מדיוני חשיבות קודמים שבענפי ספורט רק אליפויות לבוגרים מקנות חשיבות אנצקילופדית. Dovno - שיחה 21:30, 16 בנובמבר 2021 (IST)
replies: text: ::::אין מקום לשקול באותה איפה תרנגולות ואפרסקים. בתחום השחמט, שהוא אומנם ספורט, אך ספורט מיוחד, יש תקדימים. תבקר בקטגוריה:שחמטאי נוער ישראלים. בברכה. ליש - שיחה 22:35, 16 בנובמבר 2021 (IST)
replies: text: ::::דובנו, היכן החלטת הקהילה הרלוונטית שאתה טוען אליה?! אני מכיר החלטות שמתקבלות במזנון  או בפרלמנט. אנא אפנה אותי להחלטה שהתקבלה שם או שם. פרט לכך, נשוא הערך הוא גם אמן בינלאומי, גם היה אלוף ישראל לנוער וגם מאמן שחמט. נוסף על כך, כל בעלי הידע בשחמט שהגיבו פה בעד חשיבות. נעם דובב - שיחה 22:38, 16 בנובמבר 2021 (IST)
replies: text: :::::צויין בתגובה הראשונה בדיון זה. כאן: ויקיפדיה:רשימת מועמדים למחיקה/:יאיר פרחוב. לא "החלטת קהילה" במובן של מדיניות שעברה באופן גורף ומחייבת, אלא החלטה לגיטימית במקרה מקביל (לגבי שאלת תואר האמן). הרבה מהמדיניות נקבעת לפי תקדימים, שאינם מחייבים אך מראים משהו על דעת הקהילה בנושא. במקרה הזה: הוחלט לאחרונה במקרה נתון שתואר "אמן בינלאומי" לא מספיק לחשיבות אנציקלופדית. לגבי "מאמן שחמט" לדעתי זה כלל לא רלוונטי לכאן או לכאן בנוגע לחשיבות. אז נשארנו עם "אלוף ישראל לנוער" והעלתי את השאלה האם זה מספיק. Dovno - שיחה 23:35, 16 בנובמבר 2021 (IST)
replies: text: ::::::דיון על חשיבות ערך אחר, שאינו דומה כלל אינה רלוונטית כלל ועיקר אינו מהווה תקדים, אלא דעת קהילה רגעית בהצבעה נתונה של עורכים ספציפיים (שמשתנים מהצבעה להצבעה, הן במהותם והן בכמותם). והערך שנבדל מאוד מערך זה (הערך המוזכר המושווה הוא ערך על נער). כאמור, החלטות מתקבלות רק בפרלמנט ובמזנון, מי כמוך כבירוקרט אמור לדעת. מאמן שחמט רלוונטי גם רלוונטי, ומוסיף על החשיבות, נוסף על אלוף ישראל לנוער, ונוסף על אמן בינלאומי, ונוסף על דעתם של כל מומחי התוכן הרלוונטי. נעם דובב - שיחה 23:46, 16 בנובמבר 2021 (IST)
replies: text: :::::::זה כמובן תקדים שאינו מחייב (כמו כל תקדים אחר), אבל זה אכן תקדים. וברוב התחומים, החלטות על רף חשיבות נקבעות בפועל לפי תקדימים (שוב - לא כי הם מחייבים, אלא כי הם מראים את הלך רוח הקהילה). זה נכון לרף החשיבות המקובל לשחקנים, לעיתונאים, לבתי ספר תיכוניים, וכו'. כל ערך נבדל ממשנו במשהו. כל שאמרתי זה שהקהילה לאחרונה בחנה את הטענה של חשיבות רק בשל תואר אמן בינלאומי (בערכים על יאיר פרחוב וכן על אלון מינדלין) ודחתה את הטענה הזו. ולא ברוב רופף רגעי אלא ברוב משמעותי. זה הכל. לגבי היותו מאמן, ברור שהדבר משמעותי בעיניך, אך כל שכתבתי בעניין זה שבעיני זה פרט נטול כל חשיבות. זכותך לדעתך וזכותי לדעתי. Dovno - שיחה 00:03, 17 בנובמבר 2021 (IST)
, , ,  אנחנו לא כותבים ערכים על ילדים ונערים עם הישגים כאלה (טובים ומגניבים לספר לנכדים), מדובר בעשרות אלפי ילדים ונערים שחמטאים, שחיינים, אתלטים, טניסאים אלופים וסגני אלופים. האם מישהו כאן מעלה על דעתו שנכתוב לדוגמא, ערך על טריאתלט שמדורג במקום 76 בישראל (ועל כל ה-75 לפניו) וזכה במקום שני לגיל 20 לפני 7 שנים ואימן ילדה בת 10 שזכתה בטריאתלון לילדות גיל 10 והוא חלק מצוות מאמנים בקבוצה, לא הבכיר שבהם שמעולם לא אימן את אחת מנבחרות ישראל ולא היו לו אלופי ישראל בוגרים.... אז זה בדיוק הדבר לגבי אותו שחקן שחמט שהישגיו כשחקן נוער מחדדים את העובדה שהוא לא הצליח להתקדם ולהתפתח לשחקן בוגר בכיר. מד הכושר שלו אינו מקנה לו ערך והוא הולך ויורד עם השנים. כמאמן הוא מאמן זוטר עדיין. BAswim - שיחה 22:47, 18 בנובמבר 2021 (IST)

text: : BAswim - לזכות באליפות ישראל עד גיל 18 זהו השג מעולה. נכון שהוא לא המריא לצמרת העולמית, וגם לא הישראלית, אך עדיין - לפחות לטעמי, זה מספיק מבחינת חשיבות. 193 משחקים שלו שמופיעים בבסיס הנתונים הבינלאומי  של chessgames מבהירים כי לפחות מנקודת מבט חיצונית לישראל, הוא מספיק חשוב כדי להציג את משחקיו. --‏Yoavd‏ • שיחה 22:54, 18 בנובמבר 2021 (IST)
replies: text: ::, , , , אני יכול לכתוב "ערכים" רק מהשנה האחרונה על עוד מאות שחייניות ושחייני נוער ילדים ישראלים עם אותם הישגים בדיוק ועל כמאה מאמנים גם כן BAswim - שיחה 23:03, 18 בנובמבר 2021 (IST)
replies: text: :::BAswim  - אם תמצא שחיין שעשרות (לא 193) מהמשחים התחרותיים שלו צולמו וניתנים לצפייה באתר אינטרנט בעל תפוצה עולמית - אהיה הראשון שאצדיק חשיבות של ערך על השחיין. --‏Yoavd‏ • שיחה 23:10, 18 בנובמבר 2021 (IST)
replies: text: :::: מהשנה בלבד, רשימה חלקית של שחיינים נערים בני 17, 18 שזכו באליפות ישראל האחרונה לגיל שלהם: מרטין קרטאבי (3 באירופה לנוער), אדם מושקוביץ, עומרי לוי, איתן בן שטרית (4 באירופה לנוער), דניאל יוסיפוב, דניאל אייכל, אדם מראענה (השתתף באליפות אירופה בשחייה 2021), ענבר דנציגר, תומר שוסטר, יואב רומנו, דניאל קריציבסקי, שחר הראל, איתן בן שטרית (8 באירופה שותף לשיא ישראל), ג‘ואי לווי, אביתר חיים לוי (9 באירופה לנוער, אימנתי אותו כשהיה ילד), אלון אילין, בר גוטמן, סטיב פרנצקביץ, יונתן סופיר, שחר הראל, אנדריי וורונוב, דביר קינן, וזה רק הבנים ויש את הבנות ויש גילים יותר צעירים (16 ו-15) שמשתתפים באליפות קומן (הים התיכון) ורב אומות. והם אינם זכאים לערך בויקיפדיה (חוץ מאלה שאדומים, חברי נבחרת ישראל). וכולם צולמו בתחרויות שחייה הבינלאומיות הלאומיות והמחוזיות.... לדעתי איבדת פרופורציה. BAswim - שיחה 23:30, 18 בנובמבר 2021 (IST)
replies: text: :::::אגב כל המשחים והתוצאות של השחייניות והשחיינים מופיעים בבסיס הנתונים הבינלאומי בשחייה Swimrankings. BAswim - שיחה 23:43, 18 בנובמבר 2021 (IST)
replies: text: ::::::איני סבור שיש מקום להשוות כלל בין שחייה לשחמט. הבדל אחד מהותי שנשקף מההשוואה שעשית (מעבר למופרכות שבהוספת גילאים 15-17): יש מספר לא קטן של נערים בשנה האחרונה שזכו באליפות ישראל לגיל שלהם בשחייה, בעוד שבכל שנה יש רק שחמטאי אחד שזוכה בתואר אלוף ישראל עד גיל 18, וכפי שכבר ציינתי: נשוא הערך הזה נושא בדרגה בינלאומית נחשבת מאוד (השנייה בטיבה), ובנוסף מאמן שחמט (עובדה שאיני חושב שרלוונטית באופן מקביל לשחיינים שהזכרת, תקן אותי אם אני טועה). נעם דובב - שיחה 04:54, 19 בנובמבר 2021 (IST)

text: :BAswim  - אנא הפנה אותי לאתר בו אוכל לצפות במשחה שלהם. אני מתכוון לראות אותם שוחים, מרגע הזינוק לבריכה ועד לסיום המשחה. לא בתוצאה בלבד. באתר שהפניתי אותך אליו, ניתן לצפות בכל אחד מ-193 המשחקים שלו במלואם. --‏Yoavd‏ • שיחה 07:58, 19 בנובמבר 2021 (IST)
replies: text: ::שודר בשידור חי: אליפות ישראל arena בשחייה 2021 - הצגת מוקדמות 2, אליפות ישראל arena בשחייה 2021 - הצגת מוקדמות 1 (חלק 2), מוקדמות אליפות ישראל לבוגרים בבריכה אולימפית (5 ימים), משמשת כאליפות ישראל לגילים הצעירים. באתר איגוד השחייה הישראלי אתה יכול לראות און לין את המשחים עם התוצאות הרשמיות. ויש גם אליפות ישראל בחורף בבריכת 25 מטר. בתחרויות אלה יכולים להשתתף רק שחיינים שקבעו מינימום (קריטריון) שהוא קשה מאוד. BAswim - שיחה 09:48, 19 בנובמבר 2021 (IST)
replies: text: :::נקודה לא נכונה בדבריך בדיון זה: נשוא ערך זה אינו מאמן זוטר כפי שהצגת אותו, איני מבין על סמך מה אתה קובע מסמרות בתחום שניכר שאתה לא מבין בו. נעם דובב - שיחה 15:40, 19 בנובמבר 2021 (IST)
;הערות שוליים
thread_title: דיון חשיבות